Document ID: 32012R0116

KOMISIJAS ĪSTENOŠANAS REGULA (ES) Nr. 116/2012
(2012. gada 9. februāris),
ar kuru groza Padomes Regulu (EK) Nr. 872/2004 par turpmākiem ierobežojošiem pasākumiem attiecībā uz Libēriju
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes Regulu (EK) Nr. 872/2004 par turpmākiem ierobežojošiem pasākumiem attiecībā uz Libēriju (1) un jo īpaši tās 11. panta a) un b) apakšpunktu,
tā kā:
(1)
Regulas (EK) Nr. 872/2004 I pielikumā ir uzskaitītas fiziskas un juridiskas personas, iestādes un organizācijas, uz kurām saskaņā ar minēto regulu attiecas līdzekļu un saimniecisko resursu iesaldēšana. Regulas (EK) Nr. 872/2004 II pielikumā ir uzskaitītas kompetentās iestādes, kam piešķirtas īpašas funkcijas saistībā ar minētās regulas īstenošanu.
(2)
Apvienoto Nāciju Organizācijas Drošības padomes Sankciju komiteja 2011. gada 23. decembrī pieņēma lēmumu Nr. SC/10510, kurā tā nolēma grozīt to personu, grupu un organizāciju sarakstu, uz kurām jāattiecina līdzekļu un saimniecisko resursu iesaldēšana. Tādēļ attiecīgi būtu jāgroza I pielikums.
(3)
Regulas (EK) Nr. 872/2004 II pielikums būtu arī jāatjaunina, pamatojoties uz dalībvalstu nesen sniegto informāciju par kompetento iestāžu noteikšanu.
(4)
Tādēļ būtu atbilstoši jāgroza Regulas (EK) Nr. 872/2004 I un II pielikums,
IR PIEŅĒMUSI ŠO REGULU.
1. pants
Regulas (EK) Nr. 872/2004 I pielikumu groza, kā noteikts šīs regulas I pielikumā.
2. pants
Regulas (EK) Nr. 872/2004 II pielikuma tekstu aizstāj ar šīs regulas II pielikuma tekstu.
3. pants
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2012. gada 9. februārī

Labels: 18
5